CELEX: 31990D0420
Language: lt
Date: 648864000000
Title: 1990 m. liepos 25 d. Komisijos sprendimas dėl di(2-etilheksil)ftalato klasifikavimo ir ženklinimo pagal Tarybos direktyvos 67/548/EEB 23 straipsnį

Svarbus teisinis pranešimas

|

31990D0420

Oficialusis leidinys L 222 , 17/08/1990 p. 0049 - 0049 specialusis leidimas suomių kalba: skyrius 15 tomas 9 p. 0255  specialusis leidimas švedų kalba: skyrius 15 tomas 9 p. 0255 

		Komisijos sprendimas1990 m. liepos 25 d.dėl di(2-etilheksil)ftalato klasifikavimo ir ženklinimo pagal Tarybos direktyvos 67/548/EEB 23 straipsnį(90/420/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Direktyva 79/831/EEB [2], ypač į jos 23 straipsnį,kadangi Danijos Karalystė 1987 m. rugpjūčio 13 d. pranešė Komisijai, kad pagal Direktyvos 67/548/EEB 23 straipsnį ji rengiasi 23 cheminėms medžiagoms nustatyti specialias pateikimo į rinką sąlygas, nes šios cheminės medžiagos nėra teisingai klasifikuotos ir paženklintos, todėl kelia didelį pavojų dėl rizikos sveikatai;kadangi Komisija konsultavosi su valstybėmis narėmis pagal 23 straipsnio nuostatas;kadangi Komisija tikrino di(2-etilheksil)ftalato kancerogeniškumo duomenis ir konsultavosi su atitinkamais valstybių narių paskirtais ekspertais, turinčiais patyrimo tiriant kancerogeniškumą, mutageniškumą ir teratogeniškumą;kadangi didesnės ekspertų dalies nuomone šiuo metu turimų įrodymų nepakanka pagrįsti šios cheminės medžiagos klasifikavimą ir ženklinimą kaip kancerogeninės arba dirginančios cheminės medžiagos,PRIĖMĖ ŠĮ SPRENDIMĄ:1 straipsnisDi(2-etilheksil)ftalatas neturi būti klasifikuojamas arba ženklinamas kaip kancerogeninė arba dirginanti cheminė medžiaga.2 straipsnisDanijos Karalystė imasi visų būtinų priemonių, kad šio sprendimo reikalavimai būtų vykdomi ne vėliau kaip nuo 1991 m. sausio 1 d.3 straipsnisŠis sprendimas skirtas valstybėms narėms.Priimta Briuselyje, 1990 m. liepos 25 d.Komisijos varduCarlo Ripa di meanaKomisijos narys[1] OL L 196, 1967 8 16, p. 1.[2] OL L 259, 1979 10 15, p. 10.--------------------------------------------------